Diari Oficial de la Generalitat Valenciana


Sumari del DOGV 8107, del 17-08-2017 (2017/6537)

Notificació de la sentència dictada en el procediment de divorci contenciós número 415/2013.
--------------------------------------------------------------------------------------------

### Dades del document

Número de DOGV
:   8107

Data del DOGV
:   17-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6537


Organisme emissor
:   Jutjat de Primera Instància Número 3 de Gandia

Tipus de document
:   Edicte

Notificació de la sentència dictada en el procediment de divorci contenciós número 415/2013. [2017/6537]  
Procediment: família, divorci contenciós 000415/2013-B.  
Demandant: Rita Mónica Amelia Silveira Vásquez.  
Procurador: Fco. Javier Zacares Escrivá.  
Advocat/ada: -  
Demandat: Rico Rentzsch.  
Procurador/a: -  
Advocat/ada: -  
En aquest procediment de divorci, seguit a instàncies de Rita Mónica Amelia Silveira Vásquez contra Rico Rentzsch, s'ha dictat la sentència que té la dispositiva que, literalment, és com segueix:  
  
«Dispositiva  
Estime parcialment la demanda de divorci contenciós interposada per Rita Mónica Amelia Silveira Vásquez, representada pel procurador el senyor Zacares Escrivá, contra Rico Rentzsch, declare la dissolució, per divorci, del matrimoni contret pels cònjuges indicats, amb tots els efectes legals inherents a aquesta declaració, i dispose les mesures definitives següents:  
- La filla menor haguda de la relació entre les parts quedarà sota la guarda i custòdia de la mare; ambdós progenitors exerciran conjuntament la pàtria potestat i actuaran sempre en benefici de la filla.  
- Establisc una pensió alimentària a favor de la filla comuna en la quantia de 150 euros al mes, que ingressarà el pare en el compte bancari que l'esposa designe els cinc primers dies de cada mes. Aquesta suma s'actualitzarà anualment a través de l'aplicació del percentatge de l'increment de l'índex de preus de consum elaborat per l'Institut Nacional d'Estadística. Els progenitors sufragaran a mitges les despeses extraordinàries.  
Sense pronunciament a costes.  
Notifiqueu aquesta resolució a les parts.   
Contra aquesta resolució es pot interposar un recurs d'apel'lació dins del termini de 20 dies comptador des que es notifique, i de què coneixerà l'Audiència Provincial de València.  
Una vegada siga ferma aquesta sentència, expediu-ne un testimoniatge amb expressió de la seua fermesa al registre civil on es troba inscrit el matrimoni, a fi de practicar-ne l'anotació marginal a l'assentament de la inscripció matrimonial.  
Mode d'impugnació: mitjançant un recurs d'apel'lació davant del tribunal que haja dictat la resolució que s'impugna dins del termini de 20 dies comptador des de l'endemà que es notifique. En la interposició del recurs, l'apel'lant haurà d'exposar les al'legacions en què basa la impugnació, a més d'esmentar la resolució objecte d'apel'lació i els pronunciaments que impugna.  
Per a interposar el recurs serà necessari haver consignat la quantitat de 50 euros en el compte de dipòsits i consignacions d'aquest jutjat, i acreditar-ho degudament. Sense aquest requisit no s'admetrà a tràmit el recurs.  
Aquesta és la meua sentència, de la qual porteu un testimoniatge a les actuacions i incorporeu-ne l'original al llibre de sentències d'aquest jutjat, que pronuncie, mane i firme.  
Publicació. La sentència anterior va ser donada, llegida i publicada per la magistrada jutgessa o el magistrat jutge que la va dictar, mentre celebrava audiència pública en el dia de hui, de la qual cosa jo, la secretària judicial, done fe. Gandia, 10 de juliol de 2014.»  
  
I atés que el demandat, Rico Rentzsch, es troba en parador desconegut, expedisc aquest edicte a fi que li valga de notificació de forma deguda.  
  
Gandia, 17 de març de 2017.- La lletrada de l'Administració de justícia: María Victoria Luna Castro.